A què es dedica Julia Climent?
Julia Climent Monzó és una advocada i política valenciana. Membre del Partit Popular de la Comunitat Valenciana (PPCV), Julia Climent ha exercit diversos càrrecs públics a la Generalitat Valenciana i a l'Ajuntament de València. Té competències en valencià, castellà, anglès i francès i és sòcia de l'Alt Comissionat de les Nacions Unides per als Refugiats (ACNUR), la Creu Roja Espanyola i d'Acció Contra la Fam.,  Julia Climent Monzó va nàixer a València el 14 de gener de 1972. Actualment està casada i és mare de dos filles. Entre els anys 1990 i 1995, va estudiar dret a la Universitat de València (UV), graduant-se amb l'especialització en Dret Públic i, posteriorment, va fer un màster en Institucions i Polítiques de la Unió Europea a l'UV. Abans d'entrar en política, Climent treballà en el sector privat. Va iniciar-se en el món de la política com a assessora de la Presidència de la Generalitat Valenciana, a la Direcció General d'Anàlisi i Estudis, d'octubre de 2005 a juliol de 2007 amb Francesc Camps com a President de la Generalitat. Després d'un temps al món privat, Climent tornà a la política en ser nomenada Directora General d'Indústria i Innovació, entre octubre de 2009 i juny de 2011, amb Vicent Rambla Momplet com a conseller. El mateix any és nomenada Directora General de l'Agència Valenciana d'Avalució i Prospectiva (AVAP), càrrec que mantindrà des de juny de 2011 a febrer de 2012, sent consellers José Císcar Bolufer i María José Català Verdet. Aquesta última va nomenar a Climent com a Directora General de l'Institut Superior d'Esenyances Artístiques de la Comunitat Valenciana (ISEACV) des de febrer de 2012 fins a juny de 2014; Directora General de CulturArts des de juny fins a setembre de 2014 i Secretària autonòmica de Cultura i Esport fins el juliol de 2015. Amb l'eixida del PPCV de la Generalitat Valenciana, Julia Climent tornà a treballar al món privat fins que fou elegida regidora de l'Ajuntament de València a les eleccions municipals de 2019 dins de la candidatura encapçalada per la seua antiga cap a la Generalitat, María José Català. A l'ajuntament, Julia Climent, a més de regidora, és vocal de l'organisme autònom del Palau de la Música, Congressos i Orquestra de València i vocal titolar de l'organisme autònom municipal de la Mostra de València i Iniciatives Audiovisuals.
És advocada i política.